CELEX: 62008CN0542
Language: da
Date: 2008-12-04 00:00:00
Title: Sag C-542/08: Anmodning om præjudiciel afgørelse indgivet af Verwaltungsgerichtshof (Østrig) den 4. december 2008 — Friedrich G. Barth mod Bundesministerium für Wissenschaft und Forschung

18.4.2009   
            
            
               DA
            
            
               Den Europæiske Unions Tidende
            
            
               C 90/7
            
         Anmodning om præjudiciel afgørelse indgivet af Verwaltungsgerichtshof (Østrig) den 4. december 2008 — Friedrich G. Barth mod Bundesministerium für Wissenschaft und Forschung
   (Sag C-542/08)
   2009/C 90/10
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   
      Sagsøger: Friedrich G. Barth
   
      Sagsøgt: Bundesministerium für Wissenschaft und Forschung
   
      Præjudicielle spørgsmål
   
   
               1)
            
            
               Udgør anvendelse af en forældelsesbestemmelse, der foreskriver en forældelsesfrist på tre år, på særlige anciennitetstillæg, som i et tilfælde som det, der foreligger i hovedsagen, forholdes en vandrende arbejdstager på grund af en national lovgivning, der er uforenelig med fællesskabsretten, før De Europæiske Fællesskabers Domstols dom af 30. september 2003 i sag C-224/01 (Köbler), en indirekte forskelsbehandling af vandrende arbejdstagere som omhandlet i artikel 39 EF og artikel 7, stk. 1, i forordning (EØF) nr. 1612/68 (1) eller en begrænsning af arbejdskraftens frie bevægelighed, som er sikret ved disse bestemmelser?
            
         
               2)
            
            
               Såfremt første spørgsmål besvares bekræftende: Er artikel 39 EF og artikel 7, stk. 1, i forordning (EØF) nr. 1612/68 i et tilfælde som det, der foreligger i hovedsagen, til hinder for anvendelsen af en sådan forældelsesbestemmelse på særlige anciennitetstillæg, som forholdes en vandrende arbejdstager på grund af en national lovgivning, der er uforenelig med fællesskabsretten, før De Europæiske Fællesskabers Domstols dom af 30. september 2003 i sag C-224/01 (Köbler)?
            
         
               3)
            
            
               Er det under omstændigheder som dem, der foreligger i hovedsagen, i strid med effektivitetsprincippet at anvende en forældelsesbestemmelse, der foreskriver en forældelsesfrist på tre år, når der fremsættes krav, der er opstået i fortiden, på særlige anciennitetstillæg, som en person under tilsidesættelse af fællesskabsretten er blevet nægtet på grund af en entydigt formuleret national lovbestemmelse?
            
         
      (1)  EFT 1968 II, s. 467.